Príloha č. 7 súťažných podkladov

|  |
| --- |
| **KRITÉRIUM NA VYHODNOTENIE PONÚK – PRAVIDLÁ NA JEHO UPLATNENIE**  **„Zabezpečenie podpory informačného systému Centrálny konsolidačný systém (CKS)“** |

1. **VYHODNOCOVANIE NÁVRHOV NA PLNENIE KRITÉRIÍ**
   1. Komisia vyhodnotí predložené ponuky uchádzačov a určí ich poradie podľa kritéria   
      na vyhodnotenie ponúk, pričom u uchádzača, ktorý sa umiestnil na prvom mieste poradia následne vyhodnotí splnenie požiadaviek na predmet zákazky podľa § 53 ods. 1 zákona a splnenie podmienok účasti podľa § 40 zákona a č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“).
   2. **Kritériá na vyhodnotenie ponúk:**
      1. Kritériom na vyhodnotenie ponúk je v zmysle § 44 ods. 3 písm. c) zákona **najnižšia ponúknutá „Celková cena za celý predmet zákazky v EUR s DPH“ na obdobie 48 mesiacov,** uvedená v návrhu na plnenie kritérií, v zmysle Prílohy č. 4 týchto súťažných podkladov, vypočítaná a vyjadrená v EUR podľa bodu 13.7 súťažných podkladov.
      2. V prípade rovnosti posudzovaných Celkových cien za celý predmet zákazky v EUR s DPH“ u viacerých uchádzačov, verejný obstarávateľ určí ich poradie na základe pomocného kritéria, ktorým je **Najnižšia jednotková cena za 1 človekohodinu v EUR s DPH v položke Senior konzultant,** uvedená v Návrhu na plnenie kritérií, v zmysle Prílohy č. 4 týchto súťažných podkladov.
   3. **Pravidlá na uplatnenie hlavného kritéria:**
      1. Každý člen komisie s právom vyhodnocovať ponuky bude brať do úvahy len číselnú hodnotu **„Celkovej ceny za celý predmet zákazky v EUR s DPH“**, ktorú uchádzačdoplní **do elektronického formulára systému JOSEPHINE a do Návrhu na plnenie kritérií** podľa Prílohy č. 4 týchto súťažných podkladov.
      2. Člen komisie s právom vyhodnocovať ponuky zostaví poradie ponúk nasledujúcim spôsobom:

Ponuka s najnižšou „Celkovou cenou za celý predmet zákazky v EUR s DPH“ bude označená ako **prvá v poradí**. Ponuka s druhou najnižšou „Celkovou cenou za celý predmet zákazky v EUR s DPH“ bude označená ako **druhá** v poradí, ponuka s treťou najnižšou „Celkovou cenou za celý predmet zákazky v EUR s DPH“ bude označená ako **tretia** v poradí, atď.

* + 1. Všetky ceny, ako aj návrh na plnenie kritérií uvedené v ponuke uchádzača podľa týchto súťažných podkladov musia byť zaokrúhlené v zmysle matematických pravidiel s presnosťou na **dve desatinné miesta.**
  1. **Pravidlá na uplatnenie** **pomocného kritéria:** 
     1. V prípade rovnosti posudzovaných Celkových cien za celý predmet zákazky v EUR s DPH u viacerých uchádzačov, rozhoduje o poradí **Najnižšia jednotková cena za 1 človekohodinu v EUR s DPH v položke Senior konzultant** uvedená v Návrhu na plnenie kritérií v zmysle Prílohy č. 4 týchto súťažných podkladov.
     2. Uchádzač, ktorý ponúkol pre túto položkupredmetu zákazky najnižšiu jednotkovú cenu v EUR s DPH bude na prvom mieste, uchádzač, ktorý ponúkol druhú najnižšiu jednotkovú cenu v EUR s DPH bude na druhom mieste a obdobným spôsobom bude určené aj ďalšie poradie.